Ajujahti konkursi võidavad innovatiivsed ideed  2008. aasta esimese koha võitnud mobiiltelefonidele, PDAdele ja nutitelefonidele mõeldud lahendus võimaldab mobiiliseadme kalendrisse sisestada kirjeid ning meeldetuletusi  mikrofoni rääkides, mitte ebamugava klahvistikuga trükkides. Teise koha pälvis võistkond Flow, kelle äriideeks oli laopinna efektiivsem kasutus, kaotamata seejuures opereerimiskiiruses - ideeks oli kasutusele võtta vaba ruum riiulirivide vahel olevates koridorides. Kolmanda auhinna pälvis projekt Textmarker, kelle ideeks välja töötada internetiteenus, mille abil saavad kasutajad ära märkida tekstilõiku veebilehtedel.